# Jeti hamppupellossa

"Maassa on ja taivaas seikkaa monta joit ei sun tieteisoppis tunne, eikä selitystä anna" . Näin kirjoitti Shakespearen Wiljami kauan sitten.

Telkkarista tuli keväällä ohjelma, jossa kerrottiin Venäjän Karjalassa elelevistä Lumimiehistä, Jeteistä, Almasteista, Amerikkalaisittain Isojaloista. Niitä elelee siellä pieni perhe kuulemma maailman pahuudesta mitään tietämättä. Huoltokin pelaa, niitä ruokkii venäläinen mies joka käy ripustamassa ruokakassin puuhun ja sitten komian kutsuhuudon esitettyään poistuu paikalta.

Kaikkia ne viisaat ryssät keksii, ajattelin, mutta kuinkas sitten kävikään. Espoosta Leppävaaran kirjastosta Biologian hyllystä löytyi kirja nimeltä Lumimiehen arvoitus. Kirjoittaneet Boris Porsnev ja Dimitri Bajanov. Uteliaana äijänä kävin sitä selaamaan.

Teoksessa kerrottiin ihmisen rinnakkaislajista, karvaisista ja puhekyvyttömistä Almasteista joista oli havaintoja tehty kautta aikojen. Jo Sumerilaisissa nuolenpää kirjoituksissa kerrotaan karvaisista peikoista. Ympäri maapalloa on kerätty kansantarinoita näistä aroista ja yleensä näkymättömissä pysyttelevistä olennoista. Jopa Lappeenrannan vaakunassa on Willimiehen kuva.

Kirjassa kiinnitti huomiota paikat joissa oli näitä Lumimiehiä viimeaikoina tavattu. Hamppupellossa kukintoja syömässä!! Juttu alkoi saada kumman uskottavia piirteitä -älykkäitä olioita, sieluni veljiä Himphampun ystäviä. Kuinka voisi tavata ja päästä vaikka kaveriksi. Tämä antoi aiheen ankaraan meditointiin, mutta keksinpä konstin.

Mitäpä jos rakentaisimme pienen ansarin, hamppu kasvihuoneen Ilomantsiin itäiselle rajaseudulle. Poistoilman mukana Kannabiksen hajun voimakkaat aromit kantautuisi kauas itäisille Karjalan maille ja vallitsevien länsituulten tuomina ne saapuisi peikon nokkaan.

Pian olisi taas siirtolaisia pyrkimässä Suomen kansan joukkoon. Aluksi heidän olisi esiinnyttävä inkerikkoina, mutta kohta varmaan saisimme heidän Lappeenrantalaisen syntyperänsä todistettua.

Kuinka sydäntä säväyttävää olisikaan kun Kannabisyhdistyksen bileissä Alma ja Jeti tanssisi rockn rollia.