# Se on koko elämä

Sitä mä en lakkaa ihmettelemästä miten kaikkein kamalin kama on systeemin suojeluksessa. Siihen mun ystävistä on kuollut moni.

Aqua Vitae, elämän vesi, Spiritus Fortis, vahva henki.

Se korvaa kaikki, koko elämän ja koska se vie muistinkin, voi kaikki mokansa tehdä aina uudestaan.

Aamulla alkkiksen ei tartte edes naamaa pestä, huuhdellaan hampaat vain kasteenraikkaalla kossulla ja menoks.

Syöminen on ihan turhaa, kalorit saa pullosta. Onneksi sitä on niin helppo saada, pienempiä tai suurempia määriä, eri vahvuisina vesiliuoksina.

"Viina on viisasten juoma", käyppä kuuntelemassa kapakissa kun kaljakansa puhelee niin viisaita. Myöskin kannattaa käydä Kyläsaaren asuntolan ovella haistamassa kun paikalliset gurut haisee tosi viisaalle.

Asuminen on täysin turhaa hommaa, sinoli ja surffilauta kyllä korvaa yksiön Eirassa.

Sosiaalisen kanssakäymisen muotona alkoholin seurassa nauttiminen saa komeimmat kukkansa. On kaunista katsoa kun alkkikset leikkii kirveshippasilla oloa.

"Kussa kurja kulkenenki, seuranain on pullon henki".

Koukkuun siihen jää ja jälkkärit on mahtavat, "joka solu huutaa alkoholia".

Ehdotappa alkkikselle jotain muuta vaihtoehtoa, niin ne vastaa että, "mulle kyllä riittää toi viinaki". Niin varmaan.

Koskinen on sanonut, että keskikaljan vapauttaminen pelasti Suomen huumeilta.

Taidan lähteä kaljalle, koska se noin hyvää on.