Vesipiipun nikkarointi

# NIKKARINURKKA - Vesipiipun rakentaminen

# Kapteeni Happo

Tällä palstalla tulen esittelemään erilaisia nikkarointiohjeita ja -vinkkejä. Lukijoiden vinkit, kysymykset ja pyynnöt otan ilolla vastaan. Niitä voi lähettää SKY:n postilokeron lisäksi myös Internetin kautta osoitteisiin:

> an22045@anon.penet.fi
> happo@katto.kaapeli.fi

Tällä kertaa esittelen lyhyesti vesipiipuksi kutsuttua hyödyllistä kapistusta sekä opastan oman vesipiipun rakentamisen alkuun.

## Vesipiipun toimintaperiaate

Vesipiipun toiminta perustuu kaikessa yksinkertaisuudessaan siihen, että savu pakotetaan kulkemaan veden tai muun nesteen läpi, jolloin siitä suodattuu karsinogeeneja. Näin savun hengittäminen on vähemmän haitallista keuhkoille. Lisäksi viileää ja kosteaa savua on paljon miellyttävämpi hengittää kuin kuumaa ja kuivaa.

## Vesipiipun rakenne

Vesipiippu muodostuu yksinkertaisimmillaan pesästä, varresta ja kammiosta. Kammio on yleensä pullomainen tai putkimainen astia, jonka kyljissä on kaksi reikää; toinen piipunvartta ja toinen ilmavirran säätelyä varten. Jälkimmäistä aukkoa kutsutaan englanniksi nimellä 'carb hole' tai 'scoop', minä puhun jatkossa ilmanottoaukosta. Kolmas aukko astian yläpäässä tarvitaan luonnollisesti savun imemiseksi keuhkoihin.

                          ! !  <---"suuaukko"
                          / \
                         /   \
                        /     \
    kammio--->          |     |
                        |     | VVV  <---pesä
    ilmanottoaukko--->  O     | //
                        |     |//  <---varsi
                        |     //
                        |    //
                        |   //|
                        |     |
                        |_____|

Ylläoleva karkea kaavio esittää yksinkertaisen vesipiipun rakenteen. Kammiossa olevan veden pinta ulottuu muutama senttimetriä ilmanottoaukon alapuolelle, jotta vesi ei valuisi aukosta ulos piippua kallistettaessa. Pesästä lähtevä varsi ulottuu puolestaan mahdollisimman syvälle vedenpinnan alapuolelle.

Paluu pääsivulle

happo@katto.kaapeli.fi
Muutettu: 210396