# Reseptinurkka

Kerran eräs yhdistyksen jäsen totesi, että ovathan ne leivontaohjeet ihan kivoja, mutta jäseninä on aika paljon poikamiehiä, joilla ei ole mitään kokemusta leipomisesta. Voisiko joskus antaa sellaisen ohjeen, jolla leivonnaiset onnistuvat näiltä leivontavammaisiltakin. Kaikilta onnistuvat

### Poikamiehen muffinssit

Hanki kaupasta muffinssijauhetta johon ohjeessa pyydetään lisäämään maitoa. Käytännössä hyväksi on osoittautunut esim. Betty Crocker Muffin Mix. Noudata pakkauksen ohjeita muilta osin paitsi vaihda ohjeessa olevasta maidosta 1/4 dl sulatettuun voihin. Lämpimään rasvaan liuotetaan 2-3 grammaa hasista, lisätään 1 dl lämmintä maitoa ja seos lisätään jäähtyneenä jauheeseen. Pussista saat 16 leivosta. Muista ostaa myös kertakäyttöisiä muffinssivuokia, jotta paistaminen onnistuu. Onnistuminen on lähes varmaa, mutta muista, ettet valmista näitä Suomessa missä laki kieltää kannabiksen kiellettynä huumeena!

# Marin palsta

- Mari vastaa kaikkiin kysymyksiin

Marille voi lähettää kysymyksiä aiheesta kuin aiheesta.
Osoite on Suomen kannabisyhdistys, PL 12, 02781 Espoo.
Internet-sähköpostiosoite: sky@sky.org

Kysymys:
Hei Mari,
kysyisin mitä tapahtuu jos esim. kutsuilla saa kerta-annoksena liikaa hasista, vaikkapa 10 grammaa syötyään hasisleivoksen. Meneekö niin pihalle, että luulee osaavansa oikeesti lentää tai näkee punaisia elefantteja, vai minkälainen olo tulee?

Masa, Helsinki

Vastaus:
Masa hyvä,
en usko, että millään kutsuilla saa vahingossa kymmentä grammaa hasista sillä se taitaa maksaa Suomessa 500-1000 markkaa! Jos taas haluat ottaa tarkoituksella noin paljon niin voin sanoa, että tuhlaat hyvää ainetta. Siitä menee tosiaan pihalle siinä mielessä, että olet pari vuorokautta hyvin väsynyt etkä varmaan jaksa nousta edes sängystä ylös. Kannabiksella on omat sivuvaikutuksensa ja liika annoksella kaikki korostuu. Ei kannata kokeilla. Normaali kerta-annos leivonnaisissa on 0,2-0, 6 grammaa joka on ihan riittävä toivottujen vaikutusten aikaansaamiseksi.

Mari.